بلاد الشام

بلاد الشام هو اسم جغرافى وتاريخى لجزء من المشرق العربى بيمتد على الساحل الشرقى للبحر الأبيض المتوسط إلى حدود العراق. بتعتبر بلاد الشام جزء من منطقة الهلال الخصيب. بتشكل المنطقه دى النهارده بالمفهوم الحديث كل من سوريا ولبنان والأردن وفلسطين التاريخيه، أحيانا بلاد الشام فى بعض التعريفات والمصادر التاريخيه ممكن تشمل مناطق أخرى زى مناطق حدوديه مجاوره زى منطقة الجوف ومنطقه تبوك فى المملكه العربيه السعوديه، والمناطق السوريه اللى ضمت إلى تركيا خلال الانتداب الفرنسى على سوريا، وبعض الاجزاء من العراق زى الموصل.

 دول بلاد الشام 
بتشمل بلاد الشام عدة دول وهى سوريا ولبنان والأردن وفلسطين وأحيانا مصطلح بلاد الشام بيتوسع إلى أجزاء من دول تانيه.

 التأثير الحضاري 
تعد بلاد الشام مع مصر والعراق أقدم مواقع الحضاره البشريه. وبتعد بلاد الشام من أهم المراكز الحضاريه فى التاريخ الإنسانى، حيث شهدت نشوء مدن قديمه وأسهمت فى تطور الزراعه والتجاره والكتابه. وكانت موقع جغرافى مهم بيربط بين مصر والعراق والأناضول. ولعبت مدنها التاريخيه زى دمشق وأريحا وأوغاريت دور بارز فى نشر المعرفه واللغه والديانات السماويه، فتركت بصمه حضاريه عميقه أثرت فى تاريخ المنطقه والعالم.

 التركيبة السكانية 
يقدر عدد سكان بلاد الشام بحوالى خمسين مليون نسمه بيتوزعوا على أربع دول وهما سوريا ولبنان والأردن وفلسطين.

اللغه الرئيسيه فى بلاد الشام هى اللغه العربيه اللى بيفهمها معظم السكان وفيه كمان لغات تانيه فى بلاد الشام زى اللغه الكرديه واللغه السريانيه.

غالبية سكان بلاد الشام ها من المسلمين من أهل السنه والجماعه إلى جانب أقليات علويه وشيعيه. فيه كمان أعداد بارزه من اليهود ودول تحديدا فى فلسطين التاريخيه وكمان أعداد من المسيحيين واليزيديين والموحدين الدروز وطوائف أخرى أصغر. بالإضافة إلى كده، فيه فى المنطقه دى عدد من المواقع ذات الأهميه الدينيه، زى المسجد الأقصى بالنسبه للمسلمين، وكنيسة القيامه بالنسبه للمسيحيين، وحائط المبكى بالنسبه لليهود، ومقام النبى شعيب بالنسبه للموحدون الدروز، وضريح الباب بالنسبه لاتباع الديانه البهائيه

 نمط المعيشة 
البشر فى بلاد الشام بينقسموا بحسب نمط معيشتهم لثلاثة انواع وهما وبحسب الاكتر عددا كالتالى :

 الحضر
 الفلاحين
 البدو

 مدن بلاد الشام 
بتعتبر بلاد الشام من أقدم المناطق اللى استوطن فيها البشر وبتضم حضارات قديمه وعريقه مهمه فى التاريخ.

من أهم المدن الموجوده فى بلاد الشام هى دمشق وحلب وبيروت وعمان والقدس ورام الله وغزه.

 لينكات برانيه 


 مصادر